[pic] | KOMISIJA EVROPSKIH SKUPNOSTI |

Bruselj, 9.12.2008

COM(2008)848 konč.

2005/0236 (COD)

SPOROČILO KOMISIJE EVROPSKEMU PARLAMENTU v skladu z drugim pododstavkom člena 251 (2) Pogodbe ES glede

skupnega stališča, ki ga je sprejel Svet z namenom sprejetja direktive Evropskega parlamenta in Sveta o izpolnjevanju obveznosti države zastave

(Besedilo velja za EGP)

2005/0236 (COD)

SPOROČILO KOMISIJE EVROPSKEMU PARLAMENTU v skladu z drugim pododstavkom člena 251 (2) Pogodbe ES glede

skupnega stališča, ki ga je sprejel Svet z namenom sprejetja direktive Evropskega parlamenta in Sveta o izpolnjevanju obveznosti države zastave

(Besedilo velja za EGP)

1. OZADJE

Datum predložitve predloga Evropskemu parlamentu in Svetu (dokument COM(2005) 586 konč. – 2005/0236COD): | 17. 2. 2006 |

Datum mnenja Evropskega ekonomsko-socialnega odbora: | 13. 9. 2006 |

Datum mnenja Odbora regij | 15. 6. 2006 |

Datum mnenja Evropskega parlamenta po prvi obravnavi: | 29. 3. 2007 |

Datum sprejetja skupnega stališča: | 9.12.2008 |

2. CILJ PREDLOGA KOMISIJE

Ob upoštevanju pomembnih razlik, tudi znotraj EU, glede izpolnjevanja mednarodnih obveznosti držav zastave na področju pomorske varnosti in preprečevanja onesnaževanja z ladij, je namen predloga zagotoviti, da države članice izpolnjujejo svoje obveznosti na učinkovit in usklajen način.

3. PRIPOMBE NA SKUPNO STALIŠČE

Komisija ugotavlja, da je Svet potem, ko je na seji aprila 2008 načeloma zavrnil predlog, presodil, da je treba iz njega izločiti nekatere pomembne določbe, kot so določbe v zvezi z ratifikacijo mednarodnih konvencij in obvezno uporabo Kodeksa Mednarodne pomorske organizacije (MPO) glede države zastave v Skupnosti.

Čeprav je besedilo, za katerega je Svet izrazil svoje strinjanje, tako manj ambiciozno od tistega, ki ga je predlagala Komisija, Komisija ugotavlja, da v skupnem stališču ostajajo zlasti naslednje obveznosti, ki jih morajo upoštevati države članice:

– preden plovilu izdajo dovoljenje, da lahko pluje pod njihovo zastavo, morajo preveriti, ali spoštuje mednarodne predpise,

– poskrbeti morajo, da se plovila, ki plujejo pod njihovo zastavo in so bila zadržana v okviru kontrole države pristanišča, uskladijo z zadevnimi konvencijami MPO,

– v obdobju, preden postane sistem MPO za presojo obvezen, pri svojih pomorskih upravah opravijo takšno presojo in javno objavijo rezultate,

– za svoje pomorske uprave vzpostavijo sistem za upravljanje kakovosti, potrjen v skladu z mednarodnimi standardi,

– države članice, zastava katerih je na črni listi ali dve zaporedni leti na sivi listi Pariškega memoranduma o soglasju glede nadzora, ki ga opravlja inšpekcija za varnost plovbe, Komisiji poročajo o razlogih za svojo neuspešnost,

Te obvezujoče določbe so namenjene spodbujanju izboljšanja kakovosti pri najmanj uspešnih evropskih zastavah.

4. SKLEPI

Komisija ugotavlja trdno zavezanost držav članic, izraženo v izjavi, ki so jo podpisali njihovi predstavniki na seji Sveta, da bodo a) ratificirale glavne mednarodne konvencije na področju pomorske varnosti, b) uporabljale Kodeks MPO glede države zastave in sistem za presojo pomorskih in z njimi povezanih uprav ter c) spodbujale MPO, da predpiše ta dva instrumenta kot obvezna na svetovni ravni.

Zato Komisija ob upoštevanju navedenega podpira skupno stališče, ki ga je soglasno sprejel Svet, saj pomeni dodano vrednost, ki bi se morala pokazati v dejanskem izboljšanju kakovosti evropskih zastav in konkurenčnih pogojih v Skupnosti, ki bi zagotavljali, da merilo za izbiro zastave ne bi bila najnižja raven zahtev.